Ted Stevens Anchorage internasjonale lufthavn

Ted Stevens Anchorage internasjonale lufthavn Great Circle Mapper: ANC / PANC – Anchorage, Alaska er en internasjonal flyplass i delstaten Alaska i USA. Flyplassen ligger 7,4 km sørvest for Anchorage sentrum. Ted Stevens Anchorage internasjonale lufthavn er verdens femte mest travle og USAs nest travleste flyplass når det gjelder varetransport. Flyplassen har en nasjonal og en internasjonal terminal. Ted Stevens Anchorage internasjonale lufthavn var i 2010 Alaskas klart største flyplass både i areal og antall passasjerer. 

Lufthavnen ble tatt i bruk i desember 1951, og het opprinnelig Anchorage International Airport. I 1953 ble det første terminalbygget innviet. I 1959 ble Alaska USAs 49. stat, og eierskapet over lufthavnen ble overført fra føderale myndigheter til delstaten. Under jordskjelvet i 1964 kollapset hoved-kontrolltårnet, og flytrafikken måtte dirigeres ved hjelp av et mindre reserve-kontrolltårn inntil et midlertidig tårn kunne reises. Lufthavnen ble omdøpt i 2000 og er oppkalt etter Alaska-senatoren Ted Stevens. 

Lufthavnen er tenkt som et knutepunkt for flytrafikken til Russlands fjerne østen. I sommersesongen 2008, var det en ukentlig flygning til Russland med det russiske flyselskapet Vladivostok Air. Yakutia Airlines gjenopptok sommersesongens flyruter til Russland i 2012. Det er også planer om en  flyrute til den russiske øyen Sakhalin i nær fremtid for å møte etterspørselen fra den amerikanske oljeindustrien som har oppdrag der. Mange av North Slope Boroughs oljearbeidere bor enten i Anchorage eller i det kontinentale USA, og må fly via Anchorage for å komme til arbeidsplassene sine ved oljefeltet Prudhoe Bay i nord-Alaska.

+ Topp 10 travleste innlandsruter fra ANC  (mai 2011 - april 2012)transtats.bts.gov – Statistikk Ted Stevens Anchorage internasjonale lufthavn (Besøkt 15. august 2012) Rank By Passasjerer Flyselskap 1  Seattle 700 000 Alaska Airlines, United Airlines 2  Fairbanks 205 000 Alaska Airlines, Era Alaska 3  Minneapolis 133 000 Delta Air Lines, Sun Country Airlines 4  Portland 99 000 Alaska Airlines 5  Kenai 90 000 Era Alaska, Grant Aviation 6  Chicago 77 000 Alaska Airlines, American Airlines, United Airlines 7  Salt Lake City 73 000 Delta Air Lines 8  Juneau 71 000 Alaska Airlines 9  Kodiak 66 000 Alaska Airlines, Era Alaska, Grant Aviation 10  Bethel 59 000 Alaska Airlines, Era Alaska

 Referanser 

 Eksterne lenker 

 Bureau of Transportation Statistics
 FAA Terminal Area Forecast

Kategori:Flyplasser i Alaska
Kategori:Flyplasser åpnet i 1951
Kategori:1951 i USA
Kategori:1950-årene i Alaska